Súradnice: 48°18′34″S 17°56′20″V﻿ / ﻿48,309444°S 17,938889°V﻿ / 48.309444; 17.938889

**Veľké Zálužie** je obec na Slovensku v okrese Nitra.

Poloha obce
-----------

Obec je vzdialená približne 10 kilometrov západne od mesta Nitra. Veľké Zálužie sa rozprestiera v južnej časti Nitrianskej pahorkatiny a na hornom toku Dlhého kanála, ktorý sa neďaleko Nových Zámkov vlieva do rieky Nitry. K obci patrí aj osada Titváň, ktorá sa nachádza juhovýchodne od stredu obce. Z hľadiska flóry a fauny nie je okolie obce zvlášť významné. Kvalitatívnu pestrosť podporuje Dlhý kanál s rybníkom, ktorý je medzistanicou pri sezónnom sťahovaní vtáctva. Zo živočíšnych druhov, ktoré sa tu vyskytujú je možné spomenúť divé kačice, bažanty, jarabice, zajace a v okolitých lesoch nájdeme niekoľko srnčích rodín. Z pôvodných lužných lesov zostali len ojedinelé zvyšky. V okolí sa najviac vyskytujú dubové lesy. V chotári sú zostatky dúbrav s agátom a hrabom.

### Vodné toky a nádrže

* Dlhý kanál
* Vodná nádrž

Dejiny
------

Prvá písomná zmienka o obci je z druhej polovice 13. storočia, z roku 1261, kde sa spomína ako majetok veľmoža Abu v chotári Bábu. Tu sa spomína Veľké Zálužie ako "terra Wylak" a je písomne najstarším doloženým názvom obce. Začiatkom 14. storočia Ujlak patril Matúšovi Čákovi. V roku 1321 po jeho smrti sa Ujlak dostáva pod správu kráľovskej komory.

Od roku 1332 je zriadená Ujlacká farnosť. Predpokladá sa, že v tomto období je vybudovaný aj prvý kostol na mieste terajšieho.

V rokoch 1349 až 1524 patrí Ujlak pod správu hlohoveckého hradu. V roku 1526 dostáva Ujlak od panovníka Ľudovíta II. tržné výsady, oslobodenie od všetkých platieb a mýta, a stáva sa zemepánskym mestečkom.

V 16. a 17. storočí tu fungovala chýrna škola, ktorú viedol Michal Žabokrecký. Forgáchovci počas spravovania hlohoveckého panstva zveladili v Ujlaku hospodárstvo. V roku 1752 sa spomína panský liehovar, pivovar, vodný mlyn a chov oviec na Titváni a Mesači.

Mikuláš Forgách si dal v Ujlaku postaviť kaštieľ. Niekdajšie grófske sídlo je dvojpodlažná budova, v ktorej sa pôvodne nachádzala veľká knižnica a zbierka zbraní, ktoré sa však nezachovali. Neskôr sa majiteľmi kaštieľa stávajú Esterházyovci.

### Obyvateľstvo

Obec má 4 286 obyvateľov. 99% z celkového počtu má slovenskú národnosť.

Významní rodáci
---------------

* gróf János Esterházy alebo Ján Esterházi (\* 1901 - † 1957) - významný politický činiteľ maďarskej menšiny v Česko-Slovensku, neskôr v Slovenskej republike.
* Martin Križan (\* 1912 – † 1990) –  rímskokatolícky kňaz, salezián, jazykovedec, misionár (misionárom v Ekvádore bol 37 rokov).

Kultúra a zaujímavosti
----------------------

### Stavby

* V obci sa nachádza kaštieľ. Je to empírová stavba zo začiatku 19.storočia. Je postavený na staršom základe. Dala ho postaviť rodina grófa Forgácha. Niekdajšia obrazáreň kaštieľa bola za druhej svetovej vojny zničená. Nachádzala sa v nej olejomaľba od A. Mányokiho, ktorá je nezvestná.
* Kostol Všetkých svätých

### Pravidelné podujatia

Obecný ples, Stavanie mája, Petropavlovský jarmok, Vinobranie, Hodové slávnosti atď.

Hospodárstvo a infraštruktúra
-----------------------------

V obci pôsobí niekoľko väčších i menších firiem, ktoré významnou mierou prispievajú k zamestnanosti obyvateľstva. Celkovo v obci je registrovaných okolo 350 živnostníkov.

Doprava
-------

Obec má priame autobusové spojenie s mestami Nitra, Trnava.

Školstvo
--------

V obci sa nachádza základná škola a materská škola.

Kultúra
-------

### Hudba

Súčasťou obce je dychová hudba Zálužanka a folklórna skupina Ujlačanka.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Veľké Zálužie**

Externé odkazy
--------------

* Oficiálny web

| * z
* d
* u
Obce okresu Nitra (2 + 60) |
| --- |
| Mestá | 
* Nitra
* Vráble

 |
| Ostatné obce | 
* Alekšince
* Báb
* Babindol
* Bádice
* Branč
* Cabaj-Čápor
* Čab
* Čakajovce
* Čechynce
* Čeľadice
* Čifáre
* Dolné Lefantovce
* Dolné Obdokovce
* Golianovo
* Horné Lefantovce
* Hosťová
* Hruboňovo
* Ivanka pri Nitre
* Jarok
* Jelenec
* Jelšovce
* Kapince
* Klasov
* Kolíňany
* Lehota
* Lúčnica nad Žitavou
* Ľudovítová
* Lukáčovce
* Lužianky
* Malé Chyndice
* Malé Zálužie
* Malý Cetín
* Malý Lapáš
* Melek
* Mojmírovce
* Nitrianske Hrnčiarovce
* Nová Ves nad Žitavou
* Nové Sady
* Paňa
* Podhorany
* Pohranice
* Poľný Kesov
* Rišňovce
* Rumanová
* Svätoplukovo
* Štefanovičová
* Štitáre
* Šurianky
* Tajná
* Telince
* Veľká Dolina
* Veľké Chyndice
* Veľké Zálužie
* Veľký Cetín
* Veľký Lapáš
* Vinodol
* Výčapy-Opatovce
* Zbehy
* Žirany
* Žitavce

 |